กินยาคุมครั้งแรกเดือน พ.ค.60 หยุดกินเดือน ธ.ค.63 ประจำเดือนมาล่าสุดวันที่ 16 มกรา64 ผ่านมาเดือนกว่าๆแล้วประจำเดือนยังไม่มาเลยค่ะ😂 จะท้องไหมคะ มีเพศสัมพันธ์แบบป้องกันและไม่ป้องกัน (กินยาคุม21เม็ด ยี่ห้อ ยาสมิน)
สวัสดีค่ะ หากได้หยุดทานยาคุมกำเนิดในเดือน ธ.ค. 63 และได้มีประจำเดือนมาแล้วในวันที่ 16 ม.ค. 64 ก็แสดงว่ารังไข่ได้กลับมาทำงานเป็นปกติดีแล้ว และหลังจากนั้น หากประจำเดือนยังไม่มา ก็ควรตรวจหาการตั้งครรภ์ดูด้วยค่ะ เพราะเมื่อหยุดทานยาคุม และได้มีเพศสัมพันธ์ไปแล้ว ก็ย่อมมีโอกาสตั้งครรภ์ได้ค่ะแต่หากตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ